સીરિયા પર અમેરિકાના સંભવિત હુમલાને જોતા દુનિયાભરના તેલ બજારોમાં તેલની કિંમતો વધવા લાગી છે. વર્તમાન સમયમાં તેલની કિંમતો છેલ્લા 4 મહિનામાં સૌથી વધારે ઊંચી છે. પાછલા બે જ દિવસમાં તેલની કિંમતોમાં 5 ટકા જેટલો વધારો થયો છે. એશિયાના તેલ બજારમાં તેલની કિંમતો 117 ડોલર પ્રતિ બેરલ પહોંચી ગઇ છે. આવનારા દિવસોમાં તેલની કિંમતોમાં હજી પણ વધારો થઇ શકે છે. જેના કારણે તેલની આયાત કરતા દેશોએ જરૂરિયાત પૂરી કરવા વધારે કિંમત ચૂકવવી પડશે જેની અસર દેશના અર્થતંત્ર પર પડશે.